– Адкрыты ўрок заўсёды асаблівы, не важна, першы ён ці соты, – кажа настаўнік. – Выступаць дома, у сваім раёне, у родным Косаве, яшчэ складаней. Сёння ў мяне ўрок у 10 “А” класе па шырокай тэме “Мастацтва”. Асаблівая ўвага творчасці Пабла Пікасо і Міхаіла Савіцкага, сыграем на кантрасце замежнае-сваё, цікава, ці назавуць старшакласнікі нашых мясцовых мастакоў, ці знаёмае ім імя, напрыклад, Анатолія Галушкі. – Ведаю, на ўрок прыйдуць і замежнікі, і настаўнікі па іншых прадметах, таму буду дзяліцца ўніверсальнымі формамі работы. Стаўку ў гэты раз раблю на ўзаемадзеянне паміж самімі вучнямі. Веды яны атрымаюць не ў гатовым выглядзе, дзеці будуць іх здабываць. На ўроку яны будуць размаўляць паміж сабой, задаваць пытанні, абараняць